Ungal gar tewsatin tiseklanin i ɣer yerra umyaru aqbayli lwelha-s d  ṣṣenf yuɣen tuntit-is deg unnar n usnulfu aseklan, yufrar-d ɣef leṣnaf nniḍen ladɣa di tsiwelt. 3 yesɛa tulmisin n wungal agreɣlan, d aḍris n tesrit, tasiwelt-ines ɣezzifet temcubbak, ttilin deg-s aṭas n yiwudam maci am tullist, yettili deg-s uglam ladɣa n yiwudam d wadgen, akud tikwal ur yerkid ara imi amaru yezmer ad yelḥu ɣer yimal neɣ ad yuɣal ɣer yizri amaru deg ungal yettawi-d ɣef aṭas n yisental, ama d wid yeɛnan timetti neɣ talsa s umata, ama d wid i t-yeɛnan natta s timmad-is d wayen i d-iɛac.